**Visez...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visez catifea roșie și croșetez o bluză

Îi fac marginea unu' pe față unu' pe dos, modelul ei e privit cu invidie.

De ce să privești așa un împletitor de stele?

Firul alunecă ușor, stelele prind contur, nodul grosolan îl tai și îl refac cu grijă ... scutesc eforturi inutile

Bluza asta e verde

Cea cu lalele e roz

Costumașul cu râuri e liliachiu

Rochia albă are o talie de viespe

" Ce frumos dansezi!"

Visele sunt delicate

Catifea fină atinsă de stele...

" Coboară cu picioarele pe pământ! Nu vezi că afară e amiază?"

Caut soarele de dinainte de...

Razele lui s-au rătăcit printre vise,

Norii apasă pe umerii aplecați,

Șira se îndoaie,

Dinții cei buni cad unul după altul

Rămâne doar răutatea.

Nebunie de două parale?

" Nu vedeți că au refuzat-o la export și ne-au trimis-o nouă?"